У мінулыя выхадныя ў раённым гісторыка-краязнаўчым музеі было людна. Музейныя заняткі, прысвечаныя Міжнароднаму дню абароны дзяцей, для хлопчыкаў і дзяўчынак, што прыязджаюць у Малыя Сяхновічы да бабуляў і дзядуль, правёў супрацоўнік установы Мікалай Юраўскіх. Пад час іх дзеці даведаліся пра вытокі гэтага дня і традыцыі яго святкавання ў іншых краінах, а таксама паўдзельнічалі ў рухомых гульнях і паказалі сябе добрымі мастакамі пры стварэнні малюнкаў на тэму “Свет без насілля вачыма дзіцяці”. А яшчэ музей наведалі работнікі рэанімацыйнага аддзялення Жабінкаўскай ЦРБ, выхавальнікі дзіцячага ясляў-сада № 5, жыхары Малых Сяхновічаў і горада над Бугам. Цікавыя экскурсіі па музейных залах для іх правялі дырэктар установы Жанна Падрубная і яе супрацоўнік Мікалай Юраўскіх.